Elizabeth Fox-Genovese

Elizabeth Fox-Genovese, nada o 28 de maio de 1941 e finada o 2 de xaneiro de 2007, foi unha feminista e historiadora estadounidense particularmente coñecida polos seus libros sobre as mulleres no sur dos Estados Unidos na primeira metade do século XIX (o antebellum). Foi a voceira principal do movemento de mulleres conservadoras.

 Traxectoria 
Filla de Edward Whiting Fox, profesor da Universidade Cornell especialista na historia de Europa moderna, Fox-Genovese estudou no Institut d'Etudes Politiques de Paris en Francia e máis tarde no Bryn Mawr College onde recibiu un B.A. e na Universidade Harvard onde obtivo a súa M.A. e PhD en Historia. Foi profesora de Historia na Emory University, onde tamén ensinou humanidades, e foi a directora fundadora do Instituto de Estudos da Muller. No Instituto, empezou o primeiro programa doutoral de Estudos da Muller dos Estados Unidos e persoalmente dirixiu trinta e dúas disertacións doutorais. No 2003, George W. Bush outorgoulle unha condecoración, a National Humanities Medal. Estaba casada co historiador Eugene D. Genovese, con quen colaboraba en certas ocasións.

En 1995, Fox-Genovese converteuse publicamente, xunto ao seu marido, ó catolicismo, en parte debido ó orgullo e egocentrismo que ela afirmaba vira nos académicos seculares.El itinerario de dos intelectuales hacia la Iglesia católica Algúns consideraban que a súa reputación como feminista estaba en xogo pola súa conversión, pero ela aseguraba que a súa conversión era "totalmente consistente" e escribiu: "A miña experiencia co feminismo radical e de clase alta, só fortaleceu a miña crecente desconfianza no orgullo individual".

 Escolma de obras 
 The Origins of Physiocracy: Economic Revolution and Social Order in Eighteenth-century France, Ithaca : Cornell University Press, 1976. ISBN 978-0-8014-1006-2
 Fruits of Merchant Capital: Slavery and Bourgeois Property in the Rise and Expansion of Capitalism con Eugene D. Genovese, Nova York: Oxford University Press, 1983. ISBN 978-0-19-503157-7
 Within the Plantation Household: Black and White Women of the Old South, series on Gender and American Culture, Chapel Hill: University of North Carolina Press, 1988. ISBN 978-0-8078-4232-4
 Feminism Without Illusions: A Critique of Individualism, University of North Carolina Press, 1991. ISBN 978-0-8078-4372-7
 "Feminism Is Not the Story of My Life": How Today's Feminist Elite Has Lost Touch with the Real Concerns of Women, Anchor reprint, 1996 ISBN 978-0-385-46791-9
 Marriage On Trial: In Defense Of An Endangered Institution, Wilmington, DE: ISI Books, 2004. ISBN 978-1-932236-38-5
 The Mind of the Master Class: History and Faith in the Southern Slaveholders' Worldview con Eugene D. Genovese, Cambridge University Press, 2005. ISBN 978-0-521-61562-4


 Notas 

Categoría:Nados en 1941
Categoría:Alumnos da Universidade Harvard
Categoría:Finados en 2007
Categoría:Historiadores dos Estados Unidos de América
Categoría:Profesores da Universidade de Rochester
Categoría:Feministas dos Estados Unidos de América